《送赵德庄右司江东漕二首》
宋代·李洪

宰士雍容望最优，便期簪笔侍凝旒。
暂劳省户弥纶手，稍缓关中馈饷忧。
寓直文谟高内阁，褰帷仁政被南州。
龙蟠虎踞登临胜，天险防边得细筹。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。